**VÝZVA**

**na predloženie cenovej ponuky na uskutočnenie stavebných prác**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj *„ZoVO“*)**

**NÁZOV ZÁKAZKY:**

**„****Podpora podnikania spoločnosti Veľká Havrania, s.r.o. inováciou”**

1. **Identifikácia verejného obstarávateľa**

Názov: Veľká Havrania, s.r.o.

Sídlo: Zázrivá- Havrania 81, 027 05 Zázrivá- Havrania

Štatutárny zástupca: Maroš Callo

IČO: 36 379 280

DIČ:  2020130992

Telefón: +421 905 546 617

www: hotelhavrania.sk

1. **Názov predmetu zákazky: “ Podpora podnikania spoločnosti Veľká Havrania, s.r.o. inováciou ”**
2. **Kód CPV:** 45000000-7 Stavebné práce

**Predmet zákazky:** Predmetom tejto zákazky je uskutočnenie stavebných prác s názvom Podpora podnikania spoločnosti Veľká Havrania, s.r.o. inováciou podľa priloženého zadania.

**Lehota na dodanie alebo dokončenie predmetu zákazky:** najneskôr do 120 pracovných dní od účinnosti zmluvy

#  Uchádzačom sa odporúča vykonať obhliadku staveniska a jeho okolia (na vlastnú zodpovednosť, náklady a riziko) z dôvodu získania všetkých údajov, ktoré môžu byť potrebné pre prípravu ponuky a podpísanie zmluvy o dielo na predmetnú zákazku.

#

#  Uchádzač je povinný pri oceňovaní položiek Výkazu - výmer (Rozpočtu) zohľadniť podmienky tejto Výzvy, vrátane navrhovaných zmlúvnych a obchodnýh podmienok. Uchádzač je povinný si podrobne preštudovať Výkaz – výmer.

1. **Detailný opis predmetu zákazky:** Bližšie informácie ohľadom predmetu zákazky sú súčasťou tejto Výzvy, Projektovej dokumentácie a Výkazu – výmer - Príloha č. 3 tejto Výzvy (v elektronickej podobe).

Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

1. **Predpokladaná hodnota zákazky: 179 126,05  bez DPH**

**Cena, mena a spôsob stanovenia ceny predmetu zákazky:**

6.1 Navrhovaná zmluvná cena za predmet zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov.

6.2 Cena za predmet zákazky musí obsahovať všetky náklady spojené s realizovaním predmetu zákazky.

6.3 Uchádzačom navrhovaná cena je vyjadrená ako celková cena v Eur s DPH (resp. cena celkom), v zmysle Prílohy č. 1.

6.4 Ak je uchádzač zdaniteľnou osobou pre DPH v zmysle príslušných predpisov (ďalej len *„zdaniteľná osoba“*), navrhovanú zmluvnú cenu v štruktúrovanom rozpočte ceny uvedie v zložení:

* navrhovaná zmluvná cena v EUR bez DPH,
* sadzba DPH v %,
* výška DPH v EUR,
* navrhovaná zmluvná cena v EUR vrátane DPH.

6.5 Ak uchádzač nie je zdaniteľnou osobou pre DPH, uvedie navrhovanú zmluvnú cenu celkom v EUR. Skutočnosť, že nie je zdaniteľnou osobou pre DPH, uchádzač uvedie v ponuke.

6.6 Zmluvná cena uvedená v ponuke uchádzača je cena maximálna a nie je možné ju zvýšiť.

6.7 Navrhovaná zmluvná cena musí byť uvedená v zmysle Návrhu na plnenie kritérii, ktorý je Prílohou č. 1 zmluvy.

1. **Lehota viazanosti ponúk:** do 31.01.2022
2. **Možnosť predloženia variantnej ponuky: NIE**

Ponuka sa predkladá na celý predmet obstarávania.

1. **Podmienky financovania predmetu obstarávania**

9.1 Zákazka bude financovaná z vlastných zdrojov verejného obstarávateľa a v rámci realizácie projektu prostrednítvom MAS Terchovská dolina.

Operačný program: IROP

Prioritná os 5: miestny rozvoj vedený komunitou

Žiadateľ: Veľká Havrania, s.r.o.

Názov projektu: Podpora podnikania spoločnosti Veľká Havrania, s.r.o. inováciou

Kód Výzvy iROP: IROP-CLLD-Q178-511-002

9.2 Zálohy nebudú poskytované.

9.3 Splatnosť faktúr je do 30 dní odo dňa doručenia faktúry verejnému obstarávateľovi.

**10. Podmienky účasti uchádzačov**

* 1. **Osobné postavenie:** Doklad o oprávnení poskytovať plnenia, ktoré sú predmetom zákazky.

**10.2** **Ekonomické a finančné postavenie**. Nevyžaduje sa.

**10.3 Technická a odborná spôsobilosť.** Nevyžaduje sa.

**11. Lehota a miesto predkladania ponúk**

11.1 Lehota na predloženie ponúk je určená do: **02.12.2021 do 09.00 hod.**

11.2 Ponuky musia byť doručené v listinnej podobe v uzatvorených obálkach a označené:

**“** **Podpora podnikania spoločnosti Veľká Havrania, s.r.o. inováciou ” – VEREJNÁ SÚŤAŽ - NEOTVÁRAŤ**, osobne alebo poštou na miesto predkladania ponúk. Ponuky môžu byť doručené aj v elektronicekj podobe na adresu mail@velkahavrania.sk v predmete mailu označené heslom:

**“** **Podpora podnikania spoločnosti Veľká Havrania, s.r.o. inováciou ” – VEREJNÁ SÚŤAŽ – NEOTVÁRAŤ.**

11.3 Adresa, na ktorú sa majú ponuky doručiť: sídlo verejného obstarávateľa uvedené v bode 1.

**1****2.Kritériá na hodnotenie ponúk**

Celková (zmluvná) cena s DPH (resp. cena celkom) za logický celok (časť)

**13. Jazyk ponuky**

Celá ponuka, doklady a dokumenty v nej predložené musia byť vyhotovené v slovenskom jazyku. Uchádzač so sídlom mimo územia Slovenskej republiky predkladá ponuku v pôvodnom jazyku a súčasne predloží úradný preklad do slovenského jazyka, okrem dokladov predložených v českom jazyku.

**14. Požiadavky na cenovú ponuku:**

Cenová ponuka predložená uchádzačom musí obsahovať minimálne:

* identifikačné údaje osoby (min. názov alebo obchodné meno osoby, adresu, sídlo, IČO, DIČ, telefónne číslo),
* navrhovanú cenu za predmet plnenie vyjadrenú ako cenu bez DPH, resp. cenu celkom (Vyplnený Návrh uchádzača na plnenie kritérií - Príloha č. 1 tejto Výzvy) pre jednotlivé celky
* podpísané Čestné vyhlásenie uchádzača o súhlase s obchodnými a zmluvnými podmienkami – Príloha č. 2.
* podpísaný ocenený výkaz výmer pre príslušný logický celok
* výkaz výmer vo formáte excel
* dátum vypracovania cenovej ponuky
* podpis (prípadne pečiatku) osoby

Uchádzač môže predložiť cenovú ponuka na celý predmet zákazky.

**15. Obchodné a zmluvné podmienky**

15.1 Výsledkom verejného obstarávania je podpísaná zmluva, ktorá bude v súlade s/so:

* právnymi predpismi SR
* dobrými mravmi
* obchodnými a zmluvnými podmienkami zadanými verejným obstarávateľom v tejto výzve a jej prílohach
* s pravidlami rámci Integrovaného regionálneho operačného programu
* systémom riadenia EŠIF

15.2 Uchádzač prejaví svoj súhlas s obchodnými a zmluvnými podmienkami zadanými verejným obstarávateľom podpisom čestného vyhlásenia (Príloha č. 2)

15.3 Po vyhodnotení predložených ponúk na základe kritéria vyhodnotenia bude uchádzačom odoslané oznámenie o výsledku vyhodnotenia ponúk.

**16. Ostatné**

16. 1 Verejný obstarávateľ si vyhradzuje právo:

1. zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo VO,
2. neprijať ani jednu ponuku v prípade, že predložené cenové ponuky budú vyššie ako je suma finančných prostriedkov určených na realizáciu tejto zákazky. Následne bude použitý postup zadávania zákazky zrušený.

16.2 Zákazka podlieha kontrole poskytovateľom NFP a pravidlám podľa zákona o EŠIF.

16.3 Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora (zákon č. 315/2016 Z. z.) a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

16.4 Zmluva s úspešným uchádzačom môže nadobudnúť účinnosť po splnení odkladacej podmienky, ktorá spočíva v tom, že dôjde k schváleniu procesu verejného obstarávania. V prípade neschválenia procesu verejného obstarávania poskytovateľom nenávratného finančného príspevku, si verejný obstarávateľ vyhradzuje právo využiť inštitút odkladacej podmienky a následne zmluvu anulovať. Uchádzač nemá v prípade neschválenie procesu verejného obstarávania žiadné nároky na náhradu škody.

16.5 Úspešný uchádzač ako zhotoviteľ predmetu zákazky je povinný strpieť výkon kontroly /auditu/ overovania súvisiaceho s dodaním predmetu zákazky a to kedykoľvek počas platnosti a účinnosti predmetnej Zmluvy o poskytnutí nenávratného finančného príspevku vykonávaný v súlade s príslušnými právnymi predpismi SR a EU oprávnenými osobami.

16.6 Skutočnosti, ktoré môžu nastať v procese postupu zadávania zákazky, neupravené touto výzvou a súťažnými podkladmi, sa riadia príslušnými ustanoveniami zákona č. 343/2015 Z. z.

**17. Ďalšie informácie verejného obstarávateľa**

17.1 Po vyhodnotení cenových ponúk zašle verejný obstarávateľ uchádzačom, ktorých ponuky budú vyhodnocované, oznámenie o výsledku verejného obstarávania.

17.2 Úspešnému uchádzačovi bude zaslaná zmluva o dielo alebo vyhotovená zmluva& v súlade s touto výzvou a predloženou cenovou ponukou.

17.3 Ak úspešný uchádzač z akéhokoľvek dôvodu odstúpi od zmluvy, verejný obstarávateľ môže vyzvať na uzavretie zmluvy ďalšieho uchádzača v poradí.

17.4 Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa.

17.5 Cenové ponuky sa jednotlivým uchádzačom nevracajú, zostávajú ako súčasť dokumentácie.

**Prílohy:**

1. Návrh uchádzača na plnenie kritérií - Príloha č. 1.
2. Čestné vyhlásenie o súhlase s obchodnými a zmluvnými podmienkami – Príloha č. 2
3. Projektová dokumentácia a Výkaz – výmer - Príloha č. 3
4. Návrh zmluvy o dielo

V Zázrivej dňa 22.11.2021 .................................

 Maroš Callo v r.

 konateľ Veľká Havrania, s.r.o.

 **PRÍLOHA č. 1**

**Návrh uchádzača na plnenie kritérií**

**Názov zákazky: “ Podpora podnikania spoločnosti Veľká Havrania, s.r.o. inováciou ”**

Obchodné meno: ..............................................................................................

IČO: ..............................................................................................
Zastúpená: ..............................................................................................

Uchádzač: je/nie je platcom DPH\*[[1]](#footnote-1)

|  |  |
| --- | --- |
| **Celková (zmluvná) cena s DPH (resp. cena celkom):** |  |
| Z toho cena bez DPH |  |
| Z toho DPH |  |
| Z toho sadzba DPH v % |  |

V ...................................... dňa ........................

 .........................................................................
Osoba oprávnená konať v mene uchádzača

**PRÍLOHA č. 2**

**Čestné vyhlásenie uchádzača o súhlase s obchodnými a zmluvnými podmienkami**

**Názov zákazky: “ Podpora podnikania spoločnosti Veľká Havrania, s.r.o. inováciou ”**

**ČESTNÉ VYHLÁSENIE**

Obchodné meno .............................................................................................. IČO: ...........................
zastúpená ................................................................................................................................................. týmto

čestne vyhlasuje

* že súhlasí s podmienkami zadanými verejným obstarávateľom vo výzve na predloženie ponuky,
* spĺňa podmienky účasti podľa § 32 ods. 1 písm. e) a f),
* že ním poskytnuté údaje sú úplné a pravdivé;

V .............................................. dňa ........................

.............................................................................
Osoba oprávnená konať v mene uchádzača

**ZMLUVA O DIELO**

**Podpora podnikania spoločnosti Veľká Havrania, s.r.o. inováciou**

**uzatvorená podľa § 536 a nasl. Obchodného zákonníka v znení nehorších predpisov**

**(ďalej len *"Zmluva"*)**

**1. Zmluvné strany**

**Objednávateľ:**  Veľká Havrania, s.r.o.

Sídlo: Zázrivá- Havrania 81, 027 05 Zázrivá- Havrania

Štatutárny zástupca: Maroš Callo

IČO: 36379280

DIČ:  2020130992

(ďalej len *"Objednávateľ"*)

**a**

**Zhotoviteľ:**

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Zapísaný v:

(ďalej len *"Zhotoviteľ"*)

**2. Predmet zmluvy**

2.1 Predmetom Zmluvy je záväzok Zhotoviteľa vykonať vo vlastnom mene a na vlastnú zodpovednosťstavebné práce a dodávku materiálov na stavbe **„Podpora podnikania spoločnosti Veľká Havrania, s.r.o. inováciou ”**(ďalej len *„Dielo“*) za podmienok dohodnutýchv Zmluve a Dielo odovzdať Objednávateľovi.

2.2 Zhotoviteľ vyhlasuje, že je oprávnený a odborne spôsobilý vykonať Dielo.

2.3 Zhotoviteľ znáša nebezpečenstvo škody na Diele až do jeho odovzdania a prevzatia Objednávateľom.

2.3 Objednávateľ sa zaväzuje, že riadne dokončené Dielo bez vád a nedorobkov prevezme, zaplatí za jeho zhotovenie dohodnutú cenu a poskytne Zhotoviteľovi dohodnutú súčinnosť.

2.4 Zhotoviteľ sa zaväzuje zhotoviť Dielo podľa odovzdaných podkladov pre plnenie zmluvy, technických a právnych predpisov a slovenských technických noriemtak, aby slúžilo k určenému účelu. Osoby a všetky veci povahy hmotnej ako i právne, ktorésú nutné a potrebné k riadnemu splneniu záväzku Zhotoviteľa podľa tejto zmluvy, jepovinný zabezpečiť Zhotoviteľ na vlastné náklady a nebezpečenstvo, ak sa zmluvné strany nedohodnú inak.

2.5 Predmet plnenia musí byť realizovaný v rozsahu oceneného výkazu výmer, ktorý tvorí Prílohu č. 3 tejto zmluvy. Zhotoviteľ má nárok nazaplatenie výlučne skutočne zrealizovaných prác, ktoré sú v rozsahu oceneného výkazu výmer.

2.6 Dielo bude realizované v rámci v rámci realizácie projektu prostrednítvom MAS Terchovská dolina:

Operačný program: iROP

Prioritná os 5: miestny rozvoj vedený komunitou

Žiadateľ: Veľká Havrania, s.r.o.

Názov projektu: Podpora podnikaania spoločnosti Veľká Havrania, s.r.o. inováciou

Kód Výzvy IROP: IROP-CLLD-Q178-511-002

**3. Cena za Dielo**

3.1 Cena za Dielo je stanovená podľa § 3 zákona č. 18/1996 Z. z. o cenách, v znení nehorších predpisov, vyhlášky MF SR č. 87/1996 z. z., ktorou sa vykonáva zákon NR SR č.18/1996 Z.z. o cenách a považuje sa za pevnú, nemennú a maximálnu cenu.

3.2 Cena za zhotovenie diela v zmysle Zmluvy je:

Cena bez DPH:

DPH:

Cena s DPH

3.3 Cena za Dielo bola zaokrúhlená na dve desatinné miesta a je stanovená na základe oceneného výkazu výmer, podmienok Výzvy a IROP. Všade kde sa v Zmluve spomína cena za Dielo, má sa tým na mysli cena Diela vrátane DPH.

3.4 Cena za Dielo je cena maximálna a zahŕňa náklady na splnenie všetkých zmluvných záväzkov Zhotoviteľa vyplývajúcich zo Zmluvy ako aj náhradu akýchkoľvek nákladov alebo výdavkov Zhotoviteľa vynaložených na riadne vykonanie a odovzdanie Diela Objednávateľovi tak, aby bolo Dielo užívania schopné a spôsobilé na kolaudáciu, vrátane dopravných nákladov, skladného, prípravné stavebné práce, náklady na vybudovanie, prevádzku, údržbu a vypratanie staveniska a pod. Akékoľvek dodatky k zmluve navyšujúce cenu Diela s výnimkou možností podľa bodu 3.6. tohto článku, sú vylúčené.

3.4 Ceny a sadzby uvedené v ocenenom výkaze výmer zahŕňajú cenu prác popísaných vjednotlivých položkách v nadväznosti na technické špecifikácie, vrátane všetkých nákladov a výdavkov, ktoré sa vyžadujú a môžu súvisieť s úplnou realizáciou Diela, vrátane dočasných diel, materiálu, dodávky, montáže, všetkých skúšok, dočasných prác, zriadenia prístupu na stavenisko, poplatkov, všetkých rizík, záväzkov a povinností konkrétne uvedených alebo nepriamo vyplývajúcich z dokumentov a obhliadky staveniska, na kterých je ponuka založená. Má sa za to, že zriaďovacie náklady Zhotoviteľa, zisk a režijné náklady a podobné poplatky sú rozložené rovnomerne vo všetkých jednotkových sadzbách.

3.5 Jednotkové ceny sú považované za konečné a platné počas celej doby realizácie Diela. Jednotkové ceny za výkony, práce a dodávky uvedené v rozpočte zaväzujú Zhotoviteľa a platia počas trvania Zmluvy.

3.6 K zmene ceny môže dôjsť:

3.6.1 pri zmene zákonnej sadzby DPH,

3.6.2 pre zmene colných poplatkov a dovoznej prirážky a to len u výrobkov a prác, ktoré nie sú dostupné na území SR, prípadne pri výhodnosti dovozu oproti domácej ponuke. Toto musí Zhotoviteľ preukázať.

3.6.3 v zmysle zákona č. 343/2015 Z. z. o verejnom obstarávaní a súvisiacich predpisov v znení nehorších predpisov

**4. Platobné podmienky**

4.1 Objednávateľ bude uhrádzať cenu za Dielo nasledovne:

4.1.1 čiastkovými faktúrami,

4.1.2 konečnou faktúrou.

4.2 Zhotoviteľ môže vypracovať jedenkrát mesačne, najneskôr do piateho dňa nasledujúceho kalendárneho mesiaca súpis vykonaných prác a dodávok a predložiť ho Objednávateľovi k odsúhlaseniu a to v rozsahu, ako je špecifikovaná cena za Dielo. S účasťou súpisu vykonaných prác a dodávok musí byť zisťovací protokol a fotodokumentácia zrealizovaných prác a to obzvlášť detailne zachytených konštrukcií, ktoré sú ďalšími prácami zakryté . Súpis prác bude vyhotovený v súlade s oceneným výkazom výmer, ktorý je prílohou tejto zmluvy a bude obsahovať názvy objektov, položiek, jednotkové ceny, množstvá, rozmery, sumy zrealizovaných položiek. Stavebný dozor najneskôr do piatich pracovných dní od doručenia súpisu vykonaných prác a zisťovacieho protokolu predmetný súpis vykonaných prác a zisťovací protokol odsúhlasí alebo vráti Zhotoviteľovi na prepracovanie. V prípade vrátenia súpisu vykonaných prác a zisťovacieho protokolu stavebným dozorom Zhotoviteľovi na prepracovanie, prepracuje Zhotoviteľ predmetné podklady v zmysle pokynov stavebného dozoru a predloží ich na odsúhlasenie stavebnému dozoru.

4.3 Zhotoviteľ je oprávnený vystaviť čiastkovú faktúru raz mesačne na základe schválených súpisov vykonaných prác za mesiac, za ktorý je predmetná faktúra vystavená.

4.4 Zhotoviteľ predloží Objednávateľovi príslušnú faktúru vrátane príloh (s výnimkou fotodokumentácie na CD/DVD) v štyroch vyhotoveniach v písomnej forme na adresu Objednávateľa uvedenú v záhlaví Zmluvy a tiež v elektronickej forme na e-mailovú adresu Objednávateľa, pričom za deň doručenia sa považuje neskorší z predmetných spôsobov doručenia faktúry.

4.5 Faktúra vystavená Zhotoviteľom musí byť v súlade s príslušnými právnymi predpismi, najmä zákonom č. 222/2004 Z. z. o dani z pridanej hodnoty v platnom znení a zákonom č. 431/2002 Z. z. o účtovníctve v platnom znení. Faktúra musí obsahovať minimálne tieto údaje:

- označenie faktúra a jej číslo,

- označenie Objednávateľa a Zhotoviteľa (názov, právna forma, sídlo), IČO, DIČ, IČ DPH,

- označenie banky a čísla účtu,

- miesto a názov Diela, evidenčné číslo stavby,

- číslo Zmluvy, dátum jej uzatvorenia,

- označenie skupiny výdavkov fakturovaných stavebných prác a/alebo vybavenia v zmysle ekonomickej klasifikácie Metodického usmernenia Ministerstva financií Slovenskej republiky č. MF/010175/2004-42,

- zdaniteľné obdobie,

- deň vystavenia, odoslania a deň splatnosti faktúry,

- účtovanú čiastku bez DPH, DPH a sumu spolu s DPH a celkovú fakturovanú sumu po objektoch – všetky sumy budú uvedené s presnosťou na dve desatinné miesta,

- pečiatku a podpis oprávneného zástupcu Zhotoviteľa.

4.6 K faktúre je Zhotoviteľ povinný doložiť nasledovné náležitosti

- krycí list faktúry,

- zisťovací protokol,

- schválený súpis vykonaných prác.

4.7 Konečná faktúra bude Zhotoviteľom vystavená do 14 dní odo dňa podpísania protokolu o odovzdaní a prevzatí Diela a okrem náležitostí uvedených v bode 4.5 musí obsahovať:

- vyúčtovanie celého rozsahu prác tvoriacich predmet zmluvy – na základe schválených súpisov prác,

- započítanie všetkých čiastkových faktúr a platieb Objednávateľa v priebehu výstavby,

- vyúčtovanie všetkých zmluvných pokút ako aj oprávnených zákonných a zmluvných nárokov objednávateľa na náhradu škody, vyúčtovanie nárokov na náhradu zvýšených nákladov spôsobených Objednávateľovi činnosťou Zhotoviteľa,

- vyúčtovanie prípadných služieb a prác, ktoré Objednávateľ Zhotoviteľovi poskytol, resp. pre Zhotoviteľa vykonal počas realizácie Diela.

4.8 Faktúra bude rozpísaná podľa klasifikácie produkcie za účelom zaradenia do HIM.

4.9 V prípade, ak faktúry Zhotoviteľa nebudú obsahovať náležitosti v zmysle bodov 4.5 až 4.7 tohto článku, je Objednávateľ oprávnený vrátiť ju Zhotoviteľovi na prepracovanie s tým, ženová lehota splatnosti faktúry začína plynúť dňom doručenia opravenej faktúry.

4.10 Lehota splatnosti faktúr je **30** dní odo dňa doručenia faktúry.

**5. Čas plnenia**

5.1 Zhotoviteľ sa zaväzuje vykonať dielo v termínoch podľa tejto zmluvy.

5.2 Zhotoviteľ sa zaväzuje:

a) prevziať stavenisko v lehote do 7 dní od dňa účinnosti tejto zmluvy,

b) začať stavebné práce do 7 dní od prevzatia staveniska,

c) realizovať stavebné práce do **120 kalendárných dní** od prevzatia staveniska.

d) uvoľniť stavenisko do 7 dní po odovzdaní Diela Objednávateľovi, ak sa zmluvné strany nedohodnú inak.

5.3 V prípade porušenia povinností uvedených v bode 5.2 písm. a), c) a e) Zmluvy má Objednávateľ nárok na zaplatenie zmluvnej pokuty vo výške 50 € (slovom päťdesiat eur) za každý deň omeškania.

5.4 Zhotoviteľ berie na vedomie a súhlasí s časovým obmedzením vykonávania diela v zmysle ustanovenia čl. 6.19. Aj s týmto obmedzením nie je dotknutý čas plnenia uvedený v čl. 5. a povinnost zhotoviteľa tento čas dodržať.

**6. Vykonanie Diela**

6.1 Zhotoviteľ vykonáva činnosti spojené s vykonaním Diela na vlastnú zodpovednosť a na vlastné náklady podľa zmluvy, pričom rešpektuje technické špecifikácie a právne predpisy.

6.2 Zhotoviteľ je povinný zabudovať materiál a výrobky I. triedy kvality s predpísanou dobou záruky, skúškami a atestmi. Prípadné zmeny musia byť vopred odsúhlasené Objednávateľom písomnou formou. Nie je prípustné používanie technológií, ktoré sú vrozpore s platnými technickými, bezpečnostnými alebo hygienickými predpismi a normami všeobecnými i rezortnými.

6.3 Zhotoviteľ vyhlasuje, že

6.4.1 prečítal, preveril a pochopil všetky podmienky realizácie Diela a nemá k nim žiadne námietky,

6.4.2 všetky požadované výkony a stavebné práce sú mu jasné a nemá k nim žiadne námietky,

6.4.3 na základe svojich schopností, technického vybavenia a personálu je schopný realizovať Dielo bez vád, kompletne a funkčne podľa všetkých príslušných STN v stanovených termínoch a kvalite.

6.4 Objednávateľ je povinný odovzdať Zhotoviteľovi stavenisko do 15 dní od účinnosti tejto zmluvy bezpráv tretích osôb.

6.5 Objednávateľ je povinný zabezpečiť vytýčenie inžinierskych sietí na vlastné náklady.

6.6 Zhotoviteľ zodpovedá za primeraný poriadok a čistotu na stavenisku a je povinný odstraňovať na svoje náklady odpady a nečistoty vzniknuté jeho prácami v súlades príslušnými právnymi predpismi. Zhotoviteľ je povinný zabezpečiť prevádzkové, sociálne a výrobné priestory na zariadenie staveniska na vlastné náklady. Zhotoviteľ uhrádza vodné a stočné, náklady na odber energií a ostatné náklady z prevádzkového a sociálneho zariadenia staveniska priamo dodávateľom týchto služieb, alebo ak sa zmluvné strany nedohodnú inak.

6.7 Zhotoviteľ je povinný stavenisko strážiť 24 hodín denne a to na vlastné náklady, ak sa zmluvné strany nedohodnú inak.

6.8 Všetky dočasné zariadenia, dodávka médií, stavebné mechanizmy a nástroje, dočasné stavebné materiály, palivá a všetko nevyhnutné na správne vykonanie prác bude dodané, nainštalované a správne a bezpečne prevádzkované Zhotoviteľom ako súčasť zhotovovanie Diela podľa Zmluvy. Náklady sú súčasťou zmluvnej ceny.

6.9 Zhotoviteľ zodpovedá za všetky škody na stavbe, zariadeniach a pozemkoch, ako aj vzniknutých tretím osobám a na veciach pri realizácii prác ktoré boli zapríčiněné zhotoviteľom. Zhotoviteľ sa zaväzuje, že akúkoľvek ním spôsobenú škodu alebo zapríčinenú škodu pri realizácii diela odstráni tak, že uvedie poškodenú časť do pôvodného stavu alebo zaplatí náhradu škody v plnej výške.

6.10 Zhotoviteľ je povinný na požiadanie objednávateľa predložiť mu všetky výkresy, vzorky materiálov a iné podklady súvisiace s vykonávaním Diela, vrátane výsledkov kontrol kvality – atesty.

6.11 Zhotoviteľ nie je oprávnený vykonať akékoľvek zmeny prác bez príkazu objednávateľa.

6.12 V prípade, ak Zhotoviteľ považuje pokyny objednávateľa za neoprávnené alebo neúčelné, musí uplatniť svoje výhrady zápisom. Pokyny musí naopätovné požiadanie vykonať, pokiaľ nie sú v rozpore s príslušnými technologickými postupmi alebo neodporujú právnym predpisom alebo nariadeniam miestnej alebo štátnej správy.

6.13 Objednávateľ bude organizovať kontrolné dni na stavbe po dohode za účasti zainteresovaných subjektov.

6.14 Všetky materiály, stavebné diely a výrobky zabezpečované Zhotoviteľom musia byť dokladované certifikátmi zhody. Tie materiály, stavebné diely a výrobky, ktoré tieto doklady nebudú mať, resp. nebudú zodpovedať zmluvne požadovaným skúškam, musí Zhotoviteľ na vlastné náklady odstranit a nahradiť bezvadnými.

6.15 Zhotoviteľ je povinný bez meškania a písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu diela.

6.16 Skutočnosť, že Objednávateľ skontroloval výkresy, výpočty, dodávky, vzorky a vykonané práce nezbavuje Zhotoviteľa zodpovednosti za prípadné vady a nedorobky a vykonávanie potrebných kontrol tak, aby bolo zaručené riadne splnenie zmluvy.

**7. Stavebný denník**

7.1 Zhotoviteľ je povinný odo dňa prevzatia staveniska viesť stavebný denník v slovenskom jazyku a to v origináli a dvoch kópiách. Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu, ďalšiu kópiu stavebného denníka si odoberá stavebný dozor. Do denníka sa zapisujú všetky skutočnosti rozhodujúce pre plnenie Zmluvy, najmä údaje o časovom postupe prác a ich kvalite, údaje dôležité pre posúdenie hospodárnosti prác a údaje pre posúdenie prác orgánmi štátnej správy. Počas pracovnej doby musí byť denník na stavbe trvalo prístupný. Povinnosť viesť stavebný denník končí dňom odovzdania a prevzatia prác.

7.2 Záznamy v stavebnom denníku je oprávnený robiť stavbyvedúci, prípade jeho zástupca a ich nadriadení. Okrem nich sú oprávnení robiť záznam stavebný dozor Objednávateľa, jeho nadriadení, orgány štátneho stavebného dohľadu, prípadne inépríslušné orgány štátnej správy.

7.3 Denné záznamy sa píšu do knihy s očíslovanými listami, jednak pevnými, jednak perforovanými pre dva oddeliteľné prepisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta.

7.4 Ak stavbyvedúci do päť pracovných dní nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom.

**8. Odovzdanie a prevzatie Diela**

8.1 Predmetom odovzdania a prevzatia bude celé Dielo naraz.

8.2 Záväzok Zhotoviteľa zhotoviť Dielo je splnený odovzdaním a prevzatím Diela Objednávateľom v súlade s týmto článkom Zmluvy.

8.3 Prevzatím Diela Objednávateľom prechádza nebezpečenstvo škody na Diele na Objednávateľa.

8.4 Zhotoviteľ je povinný minimálne 15 dní vopred písomne oznámiť Objednávateľovi, kedy bude Dielo pripravené na odovzdanie a prevzatie.

8.5 Zhotoviteľ je povinný odovzdať Objednávateľovi v preberacom konaní:,

a) vyhlásenia zhody a certifikáty zabudovaných materiálov,

b) stavebný denník,

c) doklad o naložení s odpadmi,

d) návody na použitie zabudovaných zariadení

8.6 Neodovzdanie ktoréhokoľvek z dokladov uvedených v bode 8.5 je dôvodom na odmietnutie prevzatia Diela Objednávateľom.

8.7 O odovzdaní a prevzatí Diela spíšu zmluvné strany preberací protokol. Preberací protokol bude obsahovať:

a) základné údaje o Diele,

b) zhodnotenie akosti zhotovovaného Diela,

c) súpis zistených vád a nedorobkov,

d) lehoty na odstránenie vád a nedorobkov,

e) zoznam odovzdaných dokladov,

f) prehlásenie o odovzdaní Diela Zhotoviteľom a jeho prevzatí Objednávateľom,

g) konštatovanie, že dňom odovzdania začína plynúť záručná doba a dĺžku jej trvania,

h) prípadný termín, do ktorého je Zhotoviteľ povinný vyprázdniť stavenisko,

i) dátum,

j) podpisy oprávnených osôb.

8.8 V prípade výskytu vád (s výnimkou drobných vád a nedorobkov, ktoré sami osebe ani v spojení s inými nebránia a nesťažujú užívanie Diela a neznižujú jeho hodnotu) nie je Objednávateľ povinný Dielo prevziať.

**9. Zodpovednosť za vady Diela a záručná doba**

9.1 Zhotoviteľ zodpovedá za to, že Dielo má v čase jeho odovzdania Objednávateľovi dohodnuté vlastnosti, že spĺňa všetky technické a ekonomické parametre, že Dielo bolo vykonané podľa osvedčených technológií a podľa záväzných technických noriem, v súlade s hygienickými, ekologickými, protipožiarnymi, bezpečnostnými a stavebnými predpismi.

Zhotoviteľ zodpovedá za to, že Dielo nemá včase odovzdania žiadne vady.

9.2 Zárukou za akosť tovaru preberá zhotoviteľ záväzok, že Dielo bude po určitú dobu spôsobilé na použitie na dohodnutý, inak na obvyklý účel alebo že si zachová dohodnuté, inak obvyklé vlastnosti. Záručná doba na Dielo je 60 mesiacov. Záručná doba začína plynúť dňom podpísania protokolu o odovzdaní a prevzatí Diela.

9.3 Zhotoviteľ je povinný nastúpiť na odstránenie reklamovaných vád:

- do 24 hodín pri vadách brániacich užívaniu Diela alebo vadách, pri ktorých hrozí

bezprostredné riziko nebezpečenstva škody na zdraví, na živote alebo na majetku,

- do 5 pracovných dní pri ostatných vadách.

9.4 Zhotoviteľ je povinný odstrániť reklamované vady v lehote 5 dní, ak je to technologicky možné, ak sa zmluvné strany nedohodnú inak.

 9.5 Vady Diela reklamované u Zhotoviteľa v záručnej dobe je Zhotoviteľ povinný odstranit bezodplatne pokiaľ vznikli v dôsledku porušenia povinností zhotoviteľa. Ak vady vznikli z iného dôvodu, zhotoviteľ ich odstráni za úhradu.

9.6 V prípade, ak by odstránenie vady bolo spojené s neúmerne vysokými nákladmi a vada by nebránila užívaniu Diela, zmluvné strany sa môžu dohodnúť na primeranej zľave z ceny Diela bez odstránenia reklamovanej vady.

9.7 Zhotoviteľ je povinný bez zbytočného odkladu odstrániť aj také vady, zodpovednosť za vznik ktorých popiera, ktorých odstránenie neznesie odklad.

9.8 Objednávateľ oznámi Zhotoviteľovi bez zbytočného odkladu vady Diela, ktoré sa objavili počas vykonávania Diela, pri odovzdaní a prevzatí Diela a počas záručnej doby a to písomnou formou.

9.9 V prípade, ak Zhotoviteľ nezačne s odstraňovaním vady alebo neodstráni vady riadne a včas podla dohodnutého termínu obhliadky a pozitívneho šetrenia , že daná vada bola zapríčinrná zhotoviteľom, má Objednávateľ nárok na zaplatenie zmluvnej pokuty vo výške 10 € zakaždý začatý deň omeškania.

9.10 V prípade, ak Zhotoviteľ neodstraňuje oznámené vady ktoré sú zrejmé, že sú zapríčiněné jeho vinou a tieto skutočnosti sú zaznamenané riadne a včas alebo ak Zhotoviteľ začne odstraňovať ale neodstraňuje ich riadne, resp. Objednávateľ predpokladá, že vady nebudú odstránené riadne a včas, má Objednávateľ právo vady odstraniť na náklady Zhotoviteľa.

**10. Zmluvné pokuty**

10.1 V prípade:

10.1.1 nedodržania termínu zhotovenia Diela,

10.1.2 nedodržania iných termínov v zmysle zmluvy,

10.1.3 omeškania Zhotoviteľa s riadnym a včasným protokolárnym odovzdaním Diela má Objednávateľ nárok na zaplatenie zmluvnej pokuty vo výške 0,1 % z ceny Diela zakaždý deň omeškania.

10.2 V prípade akéhokoľvek porušenia povinnosti Zhotoviteľa podľa tejto Zmluvy má Objednávateľ nárok na zaplatenie zmluvnej pokuty vo výške 30 €, ak nie je ustanovená osobitná výška.

10.3 Zaplatením zmluvnej pokuty nie je dotknutý nárok Objednávateľa na náhradu škody. Objednávateľ má nárok na náhradu škody presahujúcu výšku zmluvnej pokuty.

10.4 Zaplatením zmluvnej pokuty sa Zhotoviteľ nezbavuje svojej povinnosti riadne splniť svojz áväzok zo Zmluvy.

**11. Odstúpenie od zmluvy**

11.1 Objednávateľ je oprávnený od Zmluvy alebo jej časti odstúpiť v prípade, ak

- Zhotoviteľ v dôsledku platobnej neschopnosti neuhradí platby svojim subdodávateľom,

- bol na majetok Zhotoviteľa podaný návrh na vyhlásenie konkurzu, návrh na povolenie reštrukturalizácie alebo návrh na vykonanie exekúcie - odstúpenie bude možné len vprípade, že na majetok zhotoviteľa bude vyhlásený konkurz, reštrukturalizácia alebo bude prebiehať exekúcia

- Zhotoviteľ nezhotovuje Dielo v požadovanej kvalite a v súlade so Zmluvou,

- Zhotoviteľ neprevzal stavenisko alebo mešká so začatím prác - ak ide o omeškanie viac ako 15 pracovných dní,

- je Zhotoviteľ v omeškaní s plnením termínov dohodnutých v tejto zmluve - ak ide o omeškanie viac ako 15 pracovných dní.

11.2 Zhotoviteľ môže od Zmluvy odstúpiť v prípade, ak

- je Objednávateľ v omeškaní so zaplatením ceny viac ako 30 dní po lehote splatnosti,

- Objednávateľ neposkytuje Zhotoviteľovi požadovanú súčinnosť potrebnú na riadne

a včasné vykonanie Diela ani do 30 dní po doručení písomného upozornenia Zhotoviteľa.

11.3 Práce a dodávky vykonané ku dňu odstúpenia od Zmluvy sa vyúčtujú v preukázateľnom rozsahu podľa cien stanovených v Zmluve a jej prílohách.

11.4 Odstúpením od Zmluvy sa Zmluva zrušuje ku dňu doručenia odstúpenia od Zmluvy druhej Zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou tých, ktoré zodpovedajú čiastočnému plneniu, resp. hodnote čiastočného plnenia Zmluvných strán zrealizovaných v súlade s touto Zmluvou ku dňu odoslania odstúpenia od Zmluvy. Odstúpenie od Zmluvy sa ďalej nedotýka nároku na náhradu škody vzniknutej porušením povinnosti niektorou zo Zmluvných strán, ani zmluvných ustanovení týkajúcich sa voľby práva alebo voľby zákona podľa ustanovenia Obchodného zákonníka, riešenia sporov medzi Zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.

**12. Ochrana zdravia pri práci**

12.1 Zhotoviteľ sa zaväzuje:

- dodržiavať bezpečnostné, hygienické, požiarne a ekologické predpisy na pracovisku,

- vybaviť seba a svojich pracovníkov osobnými ochrannými prostriedkami podľa profesií, činností a rizík na pracovisku Objednávateľa,

- minimalizovať negatívne vplyvy stavebnej činnosti na okolie stavby, najmä hlučnosť, prašnosť, emisie a imisie exhalátov zo spaľovacích motorov.

12.2 Zhotoviteľ je povinný upozorniť Objednávateľa na všetky okolnosti, ktoré by mohli viesť pri jeho činnosti na pracovisku k ohrozeniu života a zdravia pracovníkov Objednávateľa alebo ďalších osôb, a ktoré by pri jeho činnosti mohli viesť k ohrozeniu prevádzky alebo bezpečnostného stavu technických zariadenía objektov.

12.3 Zhotoviteľ je si vedomý, že podľa ustanovenia § 421a Občianskeho zákonníka, zodpovedá aj za škodu spôsobenú okolnosťami, ktoré majú pôvod v povahe prístroja alebo inej veci, ktorá bola použitá pri plnení záväzku a tejto zodpovednosti sa nemôže zbaviť.

12.4 Osoby vykonávajúce stavebný dozor sú povinné dozerať na dodržiavanie predpisov o bezpečnosti pri práci, o požiarnej ochrane, prepisov o ochrane životného prostredia a žiadať Zhotoviteľa o odstránenie zistených nedostatkov.

12.5 Zhotoviteľ zodpovedá v plnom rozsahu za dodržiavanie pracovnoprávnych predpisov a s nimi súvisiacich predpisov, najmä Zákonníka práce, zákona o zamestnanosti a právnych predpisov upravujúcich zamestnávanie cudzincov a osôb bez štátnej príslušnosti.

**13. Riešenie sporov**

13.1 Spory zmluvných strán neoprávňujú Zhotoviteľa zastaviť práce.

13.2 Pri rôznosti názorov na vlastnosti hmôt a stavebných dielcov, pre ktoré platia všeobecne záväzné skúšobné postupy a o prípustnosti a spoľahlivosti prístrojov, ktoré sa použili při skúškach, prípadne metód, môže si každá strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky těchto skúšok sú záväzné. Náklady na skúšky znáša strana, ktorá spor prehrala.

13.3 V prípade sporných vecí, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.

13.4 Zmluvný vzťah sa bude riadiť právnym poriadkom platným na území SR. Spory bude rozhodovať príslušný súd SR a to v jazyku slovenskom. Záväzný je slovenský výklad dokumentov a zmluvy.

**14. Záverečné ustanovenia**

14.1 Jednotlivé ustanovenia Zmluvy môžu byť menené, dopĺňané, resp. zrušené iba písomnou formou po dohode zmluvných strán v dodatku, ktorý bude tvoriť neoddeliteľnú súčasť zmluvy.

14.2 Zhotoviteľ je povinný strpieť výkon kontroly/auditu/overovania v súvislosti s dodávanými prácami a to kedykoľvek počas platnosti a účinnosti Zmluvy o poskytnutí NFP na to oprávenými osobami a záväzok poskytnúť týmto osobám všetku potrebnú súčinnosť.

14.3 Zmluva nadobúda platnosť dňom jej podpísania obidvomi zmluvnými stranami. Zmluva je účinná po schválení procesu verejného obstarávania poskytovateľom nenávratného finančného príspevku a nasledujúcim dňom po dni jej zverejnenia podľa § 47a, ods. 1 Občianskeho zákonníka v nadväznosti na § 5a zákona č. 211/2000 Z. z. oslobodnom prístupe k informáciám a o zmene a doplnení niektorých zákonov.

14.4 Ostatné právne vzťahy, výslovne Zmluvou neupravené, sa riadia ustanoveniami Obchodného zákonníka a všeobecne záväzných právnych predpisov SR.

14.6 Táto zmluva je vyhotovená v šiestich rovnopisoch, z ktorých štyri si ponecháva Objednávateľ a dva Zhotoviteľ.

14.7 Neoddeliteľnou súčasťou tejto zmluvy sú prílohy:

Príloha č. 1 –Výkaz výmer – rozpočet

14.8 Zmluvné strany vyhlasujú, že obsah zmluvy im je známy, plne s ním súhlasia a preto zmluvu na znak bezvýhradného súhlasu s celým jej textom podpisujú.

V ..........................dňa**..................................** V..........................dňa**................................**

**Objednávateľ Zhotoviteľ**

1. Nehodiace sa prečiarknite [↑](#footnote-ref-1)